Satunggaling prastawa pangepungan ing abad ka-16 déning Henri II ndadosaken Métz dipunkuwaosi Prancis.[4] Métz kaliyan Lorraine lan Alsace dipunrebat Jerman taun 1870 sasampunipun Prancis kawon ing Paprangan Franco-Prusia.[4] Métz dipunwangun déning Jerman dados bèntèng ingkang kiyat.[4] Métz dipunwangsulaken malih dhateng Prancis sasampunipun Perang Donya I.[4] Prajanjén Versailles taun 1919 resmi dipunakeni minangka prajanjén Jerman-Prancis ingkang isinipun Métz dados péranganing Prancis.[3] Ananging kitha punika dipunkuwaosi Jerman malih taun 1940 ngantos dumugi Novémber 1944.[4] Métz dipunwangsulaken malih dhateng Prancis sasampunipun paprangan ingkang dangu antawisipun prajurit Jerman lan Prancis ingkang dipunbiyantu Amérika Serikat.[3]